Екваторска Гвинеја

Ова е статија за државата во Централна Африка. За останати значења на поимот видете ја страницата за појаснување.

{{Infobox country
|conventional_long_name   = Република Екваторска Гвинеја
| native_name             =  
|common_name              = Екваторска Гвинеја
|image_flag               = Flag_of_Equatorial_Guinea.svg
|image_coat               = Coat_of_arms_of_Equatorial_Guinea.svg
|symbol_type              = Грб
|image_map                = Location_Equatorial Guinea AU Africa.svg
|map_caption              = 
|national_motto           = Unidad, Paz, Justicia Unité, Paix, Justice Unidade, Paz, Justiça Единство, мир, правда
|national_anthem          = Caminemos pisando las sendas de nuestra inmensa felicidadДа одиме по патот на нашата неизмерна среќаFile:Equatorial Guinea's national anthem, performed by the United States Navy Band.oga
|official_languages       = шпански француски португалски
|regional_languages       = фаншки, бубејски, анобонски
|ethnic_groups            = 85.7% Фанзи6.5% Бубијци3.6% Мдовејци1.6% Анобони1.1% Буџебајци1.4% други
|ethnic_groups_year       = 1994
|demonym                  = Екватогвинеец
|capital                  = Малабо
|latd  = 3 |latm  = 45 |lats  = 13.73 |latNS  = N
|longd = 8 |longm = 47 |longs =  5.13 |longEW = E
|largest_city             = Бата
|government_type          = унитарна претседателска република
|leader_title1            = Претседател
|leader_title2            = Премиер
|leader_name1             = Теодоро Објанг
|leader_name2             = Игнасио Милам
|area_rank                = 144та
|area_magnitude           = 
|area_km2                 = 28,050
|area_sq_mi               = 10,830 
|percent_water            = незначително
|population_estimate      = 676,000
|population_estimate_rank = 166та
|population_estimate_year = 2009
|population_census        =
|population_census_year   =
|population_density_km2   = 24.1
|population_density_sq_mi = 62.4 
|population_density_rank  = 187та
|GDP_PPP_year             = 2010
|GDP_PPP                  = $24.146 милијардиWorld Development Indicators database, World Bank, accessed on 23 August 2011.
|GDP_PPP_per_capita       = $34,824
|GDP_PPP_per_capita_rank       = 22ра
|GDP_nominal              = $14.006 милијарди
|GDP_nominal_year         = 2010
|GDP_nominal_per_capita   = $20,200
|sovereignty_type         = Независност
|established_event1       = од Шпанија
|established_date1        = 12 октомври 1968
|HDI_year                 = 2013
|HDI_change               = decrease
|HDI                      = 0.556 
|HDI_ref                  = 
|HDI_rank                 = 144та
|currency                 = ЦФА франк
|currency_code            = XAF
|country_code             =
|time_zone                = ЗАВ
|utc_offset               = +1
|time_zone_DST            = н.п.
|utc_offset_DST           = +1
|drives_on                = десно
|cctld                    = .gq
|calling_code             = 240
}}

Екваторска ГвинејаПравиопис на македонскиот јазик, стр. 159, Просветно Дело, Скопје, 2007 или официјално Република Екваторска Гвинеја (,, ) е држава во Централна Африка. Со површина од 28.000 км2, Екваторска Гвинеја е една од најмалите држави во Африка. Екваторска Гвинеја е една од најпросперитетните држави на африканскиот континент, но сепак богатството е во рацете на владата и елитата, а населението нема големи придобивки истото. Екваторска Гвинеја има население од 1.014.999. Државата е составена од два дела: континентален регион и островски регион. Главен град на Екваторска Гвинеја е Малабо, кој се наоѓа на островскиот дел од државата, додека службени јазици се шпанскиот, францускиот и португалскиот јазик. Во 2011 година владата објавила дека планира да изгради нов главен град кој ќе го замени Малабо и истиот ќе биде наречен Џиблохо.

 Потекло на поимот 

Името на државата потекнува од берберскиот збор „aginaw“, кој го употребувале Португалците (Guiné) и значи „црно“ или во овој случај „земја на црните“. Името се користело за Гвинеја. Додавката „екваторска“ доаѓа од местоположбата на државата која е во близина на екваторот.

 Историја 

За континенталниот регион на Екваторска Гвинеја се верува дека бил населен од Пигмејци, од кои само мал број останале во Рио Муни. Миграцијата на банту-народите во периодот од 18 до 20 век овозможила народор Фанзи да се населат на територијата. Покрај Фанзите, на територијата се населиле и останати банту-племиња, кои денес можат да се најдат покрај брегот на државата. Така на пример, Бубијците емигрирале на Бјоко преку Камерун. Анобонците, кои се по потекло од Ангола, биле доселени преку Саун Томе и Принсип.

Португалскиот истражувач Фернао до По, кој го истражувал морскиот пат до Индија, се смета за прв Европеец кој пристигнал на островот Бјоко во 1472. Тој го нарекол островот Формоза (Formosa, „убав“), но набрзо островот бил именуван по него. Островите Фернандо По и Анобон биле колонизирани од Португалија во 1474 година.

Во 1778 година, островите и копното меѓу реките Нигер и Огуе биле предадени на Шпанија, а територии во Америка биле предадени на Португалија. Во периодот 1778 и 1810 година, територијата на Екваторска Гвинеја биле под управа на Вицекралството Рио де ла Плата со содиште во Буенос Аирес.

Од 1827 до 1843 година на островот Обединетото Кралство отворило база за трговија со луѓе,See Encyclopædia Britannica, 1911, "Fernando Po" која подоцна била префрлена во Сиера Леоне во 1843. Во 1844 година територијата била преименувана во „Шпански територии во Екватогвинејскиот Залив“. Копнениот дел на Екваторска Гвинеја станал протекторат во 1885 година, а колонија во 1900 година. Шпаската колонија во овој дел од Африка била позната како Шпанска Гвинеја.

 Независност (1968) 
Во септември 1968 година Франсиско Масијас Нгуема бил избран за прв претседател на Екваторска Гвинеја, чија независност била призната на 12 октомври 1968 година. Нгуема создал еднопартиска држава и владеел со терор. Владеењето на Нгуема резултирало со смрт и егзил на една третина од населението на државата. Од околу 300.000 жители, околу 80.000 жители биле убиени. Економијата на државата колабирала и обучените граѓани побегнале од Екваторска Гвинеја. На 3 август 1979 година со државен удар на челото на државата дошол Теодоро Објанг и го сменил диктаторот.

 Географија и клима 

Екваторска Гвинеја се наоѓа во Централна Африка. Државата се состои од островски и континентален дел. Континенталниот дел, Рио Муни, се граничи со Камерун на север и со Габон на исток и југ. Островскиот дел е составен од пет острови: Бјоко, Кориско, Анобон, Елобеј Чико и Елобеј Гранде.

На островот Бјоко се наоѓа главниот град Малабо и се наоѓа на 40 км од брегот на Камерун. Анобон се наоѓа на 350 км од брегот на Габон. Кориско и островите Елобеј се наоѓаат во близина на Габон. Иако името на државата е добиено од екваторот, сепак екваторот не поминува низ државата. Вкупната површина на државата е 28,050 км2.

Екваторска Гвинеја има тропска клима со влажни и суви сезони. Рио Муни од јуни до август е сув, додека од декември до февруари е влажната сезона. На Анобон има секојдневно дожд и нема забележано ден без облаци.Nations Encyclopedia

 Политички систем 

Екваторска Гвинеја е унитарна претседателска република. Моментален претседател на државата е Теодоро Објанг Нгуема Мбасого. Уставот на Екваторска Гвинеја од 1982 година, кој бил усвоен по падот на диктаторот Франсиско Масијас Нгуема, му дава на претседателот повеќе права. Меѓу другото, претседателот има право да назначи и смени министри, да го распушти собранието, да разговара и ратификува договори и исто така е шеф на воените сили. Премиер на Екваторска Гвинеја е Игнасио Милам Танг, кој бил назначен од претседателот и во надлежност на претседателот на државата. Постојат голем број критики за режимот на претседателот, што од светот, што од самата Екваторска Гвинеја.

 Административна поделба 


Екваторска Гвинеја е поделена на 7 покраини во состав на два региона. Тие потоа се делат на окрузи. Покраините и главните градови на истите се:
Анобон (Сан Антонио де Пале)
Северно Биоко (Малабо)
Јужно Биоко (Луба)
Јужна централна (Евинајонг)
Ке-Нтем (Ебебијин)
Крајбрежна (Бата) вклуч. островите во заливот Кориско.
Веле-Нзас (Монгомо)

 Стопанство 

На 1 јануари 1985 година Екваторска Гвинеја станала првата не-франкофонска држава која го прифатила ЦФА франкот. Претходно Екваторска Гвинеја го користела својот еквеле, кој бил врзан со шпанската пезета.

Откривањето на големите количини на нафтени резерви во 1996 година и нејзината експлоатација довеле до големи приходи на владина сметка. Според податоците од 2004 Екваторска Гвинеја е трет најголем производител на нафта во суп-сахарска Африка.

Покрај нафтата, останати главни стопански гранки во државата се шумарството, земјоделството и риболовството. Истражувањето направено од Американскиот Сенат во Riggs Bank, банка која врши трансфер на профитот од нафтата на Екваторска Гвинеја, покажало дека 35 милиони американски долари легнале на сметките на претседателот на државата и неговите луѓе.

 Демографија 

Население
Екваторска Гвинеја има 676,000 жители според проценките од 2009 година.  Мнозинството од населението се Фанзи. Фанзите се староседелско население во регионот, но добар дел мигрирале на островот Бјоко. Околу 80% од населението се Фанзи  и тие се составени од 67 кланови. Северните Фанзи зборуваат на дијалектот наречен фанг-нтуму, додека јужните зборуваат на фанг-оках. Двата дијалекти се разликуваат, но се разбирливи. Дијалекти на јазикот фанг се зборуваат и во Камерун и Габон, но се разликуваат нешто повеќе од тие во Е. Гвинеја. Народот Буби се староседелско население на островот Бјоко и тие сочинуваат 15% од населението. 
Христијани - 620,900
Муслимани - 28,000
Без Религија - 35.000
Народна Религија - 11,900
Други - 3,500

Религија

Најголема религија во Е. Гвинеја е христијанството. Околу 93% од населението се Христијани, од кои 87% се католици. 5% од населението практикуваат локални религии и 2% се муслимани, бахаисти и останати религии.

Јазици

Екваторска Гвинеја има 3 службени јазици: шпански, француски  и португалски. Според владата, службен јазик во државата е шпанскиот, а францускиот е втор службен јазик. Скоро цело население зборува на еден на банту-јазиците.Oficina de Información y Prensa de Guinea Ecuatorial, Ministerio de Información, Cultura y Turismo

Староседелски јазици во Екваторска Гвинеја се фаншки јазик, бубејски јазик, бенгански јазик, пичинглис, комбејски јазик, баленгејски јазик, буџебански јазик, бисионски јазик, гумуајски јазик, анобонски јазик и скоро исчезнатиот басекејски јазик. Како странски јазици во државата се изучуваат и германски и англиски. Староседелските јазици се признати како интегрален дел од  „националната култура“. Мнозинското население зборува на шпански,"Obiang convierte al portugués en tercer idioma oficial para entrar en la Comunidad lusófona de Naciones", Terra. 13 July 2007 (translate) особено тие кои живеат во главниот град. Шпанскиот е службен јазик уште од 1844 година.

 Култура 

Екватогвинејската култура во копнениот дел е богата со стари танци и песни. Ова особено е карактеристично за Фанзите. Културата на островот Бјоко била под големо влијание на Шпанија, шпанските традиции и обичаи. За време на колинијалниот период образованието и здравството во државата се развиле, а биле запуштени за време на режимот Нгуема.

 Наводи 

 Поврзано 
 Малабо
 Шпанска Гвинеја
 Регион Гвинеја
 Фанзи
 Фаншки јазик

 Надворешни врски 

 Влада
 Влада на Екваторска Гвинеја
 Шеф на држава и кабинет 

 Општо
 Екваторска Гвинеја на BBC

 Екваторска Гвинеја на UCB 


 Топографска карта на Екваторска Гвинеја 


 Вести
 Вести од Екваторска Гвинеја 
 Guinea-Ecuatorial.net

 Култура
 Народ Буби  
 Култура Буби 
 Култура Мон 
 Пигмејци

*
Категорија:Држави во Африка
Категорија:Републики
Категорија:Поранешни колонии на Португалија
Категорија:Поранешни колонии на Шпанија
Категорија:Држави и територии настанати во 1968 година